proxectonos/corpus_dominio_legal_administrativo_tmp huggingface dataset:
EXTRACTO da Orde do 8 de agosto de 2022 pola que se establecen as bases reguladoras para a concesión de bolsas, en réxime de concorrencia competitiva, para persoas colaboradoras na residencia do Centro Galego de Tecnificación Deportiva para o curso 2022/23, e se realiza a súa convocatoria (código de procedemento DE400A).
Vicepresidencia Segunda e Consellería de Presidencia, Xustiza e Deportes — III. Outras disposicións — 25/08/2022

BDNS (Identif.): 644719.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións
(http://www.pap.minhap.gob.es/bdnstrans/index).
Primeiro.
Persoas beneficiarias
As persoas que cumpran os requisitos seguintes: ter entre 18 e 30 anos no momento de presentar a solicitude; estar empadroadas en Galicia no momento de presentar a solicitude; estar cursando estudos universitarios nunha facultade, nunha escola universitaria ou nun ciclo formativo; non ser beneficiarias dunha bolsa como deportista no Centro Galego de Tecnificación Deportiva (en diante, CGTD) no momento da solicitude; estar en disposición de cumprir co establecido na Lei 26/2015, do 28 de xullo, de modificación do sistema de protección á infancia e á adolescencia, que modificou a Lei orgánica 1/1996, do 15 de xaneiro, de protección xurídica do menor. Supletoriamente, no caso de non cubrir as prazas cos requisitos anteriores, poderanse ter en conta solicitudes de persoas que fosen bolseiras no CGTD con anterioridade e que estean cursando estudos non oficiais.
Segundo.
Obxecto
Establecer, mediante o procedemento con código DE400A, as bases reguladoras e proceder á convocatoria de bolsas, en réxime de concorrencia competitiva e con sometemento aos principios de publicidade, obxectividade, transparencia, igualdade, mérito e capacidade. Estas bolsas estarán destinadas a estudantes de ensinanzas universitarias ou ciclos formativos de grao superior que colaborarán na residencia do CGTD, co fin de dotar de persoal de apoio no eido educativo e asistencial a residencia para a atención dos deportistas menores de idade. Os/as beneficiarios/as das bolsas completan a súa formación como estudantes á vez que se familiarizan con actividades relacionadas coas saídas profesionais dos estudos que están a cursar.
Terceiro.
Bases reguladoras
Orde do 8 de agosto de 2022 pola que se establecen as bases reguladoras para a concesión de bolsas, en réxime de concorrencia competitiva, para persoas colaboradoras na residencia do Centro Galego de Tecnificación Deportiva para o curso 2022/23, e se realiza a súa convocatoria (código de procedemento DE400A).
Cuarto.
Prazo para presentar as solicitudes
O prazo para presentar as solicitudes será dun mes, contado desde o día seguinte ao da publicación desta orde no
Diario Oficial de Galicia
.
Santiago de Compostela, 8 de agosto de 2022
CORRECCIÓN DE ERROS. Resolución do 1 de agosto de 2022 pola que se convocan cursos de formación continua para os servizos de extinción de incendios e salvamento, grupos de emerxencias supramunicipais e servizos municipais de protección civil e emerxencias da Comunidade Autónoma de Galicia.
Academia Galega de Seguridade Pública — III. Outras disposicións — 23/08/2022

Advertido erro na resolución antes citada, na versión en castelán, publicada no
Diario Oficial de Galicia
número 151, do 9 de agosto, procede, en virtude do establecido no artigo 109.2 da Lei 39/2015, do 1 de outubro, do procedemento administrativo común das administracións públicas, realizar a corrección en castelán.
Faise a corrección na versión do DOG neste idioma. Tal corrección non procede no texto en galego.
CORRECCIÓN DE ERROS. Orde do 20 de xuño de 2022 pola que se establecen as bases reguladoras para a concesión de subvencións públicas, destinadas ao financiamento do Programa Muller 22, no marco do Plan de recuperación, transformación e resiliencia, financiado pola Unión Europea, NextGenerationEU, e se convoca para o ano 2022 (código de procedemento TR770A).
Consellería de Promoción do Emprego e Igualdade — III. Outras disposicións — 22/08/2022

Advertido erro material na citada orde, publicada no
Diario Oficial de Galicia
número 126, do 4 de xullo de 2022, cómpre realizar as seguintes correccións:
Na páxina 38018, no artigo 3, punto 2, onde di: «2. Non poderán ser entidades beneficiarias destas axudas as administracións públicas, as sociedades públicas, as entidades vinculadas ou dependentes de calquera delas, así como as entidades sen ánimo de lucro.», debe dicir: «2. Non poderán ser entidades beneficiarias destas axudas as administracións públicas, as sociedades públicas, as entidades vinculadas ou dependentes de calquera delas».
CORRECCIÓN DE ERROS. Orde do 8 de agosto de 2022 pola que se establecen as bases reguladoras do programa Nova oportunidade das persoas traballadoras autónomas, cofinanciado polo programa operativo FSE Galicia 2014-2020, e se procede á súa convocatoria para o ano 2022 (código de procedemento TR790A).
Consellería de Promoción do Emprego e Igualdade — III. Outras disposicións — 22/08/2022

Advertido erro material na citada orde, publicada no
Diario Oficial de Galicia
número 152, do mércores 10 de agosto, procédese a efectuar a seguinte corrección:
Na páxina 43362, no artigo 4.2 hai un erro material e onde di: «b) Ter un alta como persoa traballadora autónoma nun sector diferente o anterior, para o que se terá en conta o CNAE e o IAE (modelos 036 ou 037).», debe dicir: «b) Ter un alta como persoa traballadora autónoma nun sector diferente o anterior, causando e mantendo a baixa da actividade ou actividades nos sectores exercidos como autónoma ata a nova alta, para o que se terá en conta o CNAE e o IAE (modelos 036 ou 037).».
RESOLUCIÓN do 8 de agosto de 2022 pola que se redistribúen os créditos orzamentarios por epígrafes recollidos na Resolución do 21 de marzo de 2022 pola que se aproba a convocatoria do procedemento de concesión de axudas correspondentes ao Programa de incentivos para a implantación de instalacións de enerxías renovables térmicas en diferentes sectores da economía, no marco do Plan de recuperación, transformación e resiliencia, financiado pola Unión Europea-NextGeneratiónEU (código de procedemento IN422N).
Axencia Instituto Enerxético de Galicia — III. Outras disposicións — 22/08/2022

Mediante a Resolución do 21 de marzo de 2022, que foi publicada no DOG núm. 63, do 31 de marzo, aprobouse a convocatoria do procedemento de concesión de axudas correspondentes ao Programa de incentivos para a implantación de instalación de enerxías renovables térmicas en diferentes sectores da economía, no marco do Plan de recuperación, transformación e resiliencia, financiado pola Unión Europea-NextGeneratiónEU (código de procedemento IN422N).
O artigo 4.2 da convocatoria prevé que «os orzamentos por tecnoloxía renovable poderán ser redistribuídos pasados tres meses desde a apertura do prazo de solicitudes para adaptarse á evolución da axuda solicitada en cada unha das epígrafes» .
Transcorrido o dito prazo, nalgunha das epígrafes non se rexistraron solicitudes suficientes para esgotar os fondos dispoñibles e noutras das epígrafes existe listaxe de espera, polo que é de aplicación o establecido no artigo 4.2 citado anteriormente.
O artigo 31 do Decreto 11/2009 establece que cando a contía total máxima das subvencións convocadas se distribúe entre distintos créditos orzamentarios, a alteración da devandita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior, e dado que nas aplicacións orzamentarias correspondentes existe crédito dispoñible e coa finalidade de incrementar a eficacia administrativa e a eficiencia na asignación de recursos públicos, maximizando o impulso de proxectos de enerxías renovables térmicas,
Primeiro. Redistribuír os fondos destinados ás subvencións para proxectos do Programa de incentivos para a implantación de instalacións de enerxías renovables térmicas en diferentes sectores da economía (IN422N) para as anualidades 2022-2023, en función do volume de solicitudes recibido, e modificar a táboa do artigo 4.2 da Resolución do 21 de marzo de 2022 da seguinte maneira:
Segundo. A presente modificación, unha vez publicada no
Diario Oficial de Galicia
, non implicará a modificación do prazo establecido para presentar solicitudes.
Santiago de Compostela, 8 de agosto de 2022
RESOLUCIÓN do 2 de agosto de 2022 pola que se dá publicidade da encomenda do Servizo Galego de Saúde á Axencia Galega de Infraestruturas da xestión das actuacións para a redacción do proxecto e a execución das obras de construción do novo centro de saúde de Muíños.
Consellería de Sanidade — III. Outras disposicións — 17/08/2022

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da seguinte encomenda coas seguintes características:
– Resolución do 14 de xullo de 2022, do conselleiro de Sanidade e presidente do Servizo Galego de Saúde, pola que se encomenda á Axencia Galega de Infraestruturas a xestión das actuacións para a redacción do proxecto e a execución das obras de construción do novo centro de saúde de Muíños.
– Actividade: a Axencia Galega de Infraestruturas asumirá a xestión das actuacións para a redacción do proxecto e a execución das obras de construción do novo centro de saúde de Muíños.
– Natureza e alcance da xestión encomendada: o encargo ten natureza de encomenda intersubxectiva a medio propio, segundo o disposto no artigo 13.1 da Lei 14/2013, do 26 de decembro, de racionalización do sector público autonómico, e nos artigos 9, 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia.
– Financiamento: a realización das actividades e/ou actos e negocios xurídicos necesarios para a execución desta encomenda de xestión por parte da Axencia Galega de Infraestruturas efectuarase a título gratuíto, sen que exista retribución ou tarifa.
– Prazo de vixencia: a eficacia da encomenda estenderase desde o día seguinte á súa sinatura ata a data de finalización do prazo de garantía.
Santiago de Compostela, 2 de agosto de 2022
RESOLUCIÓN do 9 de agosto de 2022 pola que se modifica a Resolución do 11 de maio de 2022 pola que se convocan para a anualidade 2022 as axudas financeiras do programa de préstamos cualificados para a rehabilitación de edificios e vivendas, para os efectos de ampliar o prazo de presentación de solicitudes (código de procedemento VI406B).
Instituto Galego da Vivenda e Solo — III. Outras disposicións — 19/08/2022

O 27 de maio de 2022, publicouse no Diario Oficial de Galicia a Resolución do 11 de maio de 2022 pola que se convocan para a anualidade 2022 as axudas financeiras do programa de préstamos cualificados para a rehabilitación de edificios e vivendas (código de procedemento VI406B).
O ordinal sexto da citada resolución dispón que o prazo de presentación de solicitudes rematará o 1 de setembro de 2022.
O número de solicitudes presentadas aconsella ampliar o prazo inicialmente establecido coa finalidade de que a subvención se dirixa ao maior número posible de persoas beneficiarias.
De conformidade con todo o anterior, no exercicio das facultades que me confire o artigo 4 do Decreto 97/2014, do 24 de xullo, polo que se establece a estrutura orgánica do Instituto Galego da Vivenda e Solo,
Ampliar o prazo para a presentación de solicitudes de axudas financeiras do Programa de préstamos cualificados para a rehabilitación de edificios e vivendas, previsto no ordinal sexto da Resolución do 11 de maio de 2022, ata o 2 de novembro de 2022.
Esta resolución producirá efectos o día da súa publicación no Diario Oficial de Galicia.
Santiago de Compostela, 9 de agosto de 2022
RESOLUCIÓN do 9 de agosto de 2022 pola que se ordena a publicación do Acordo do Consello da Xunta de Galicia do 4 de agosto de 2022 polo que se aproba a relación de postos de traballo da Axencia de Turismo de Galicia.
Consellería de Facenda e Administración Pública — III. Outras disposicións — 11/08/2022

A aprobación da modificación da relación de postos de traballo da Axencia de Turismo de Galicia xustifícase polas razóns indicadas no punto primeiro do Acordo.
En consecuencia, por proposta da Axencia de Turismo de Galicia e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 4 de agosto de 2022, adoptou o seguinte,
Primeiro. Aprobar a modificación da relación de postos de traballo Axencia de Turismo de Galicia nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación, agás os efectos económicos do complemento específico dos postos dos inspectores de turismo que a súa entrada en vigor é o 1 de setembro de 2022 .
Visto o acordo adoptado polo Consello da Xunta de Galicia na súa reunión do 4 de agosto de 2022, relativo á aprobación da relación de postos de traballo da Axencia de Turismo de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 9 de agosto de 2022
RESOLUCIÓN do 5 de agosto de 2022 pola que se ordena a publicación do Acordo do Consello da Xunta de Galicia, do 4 de agosto de 2022, polo que se aproba a modificación da relación de postos de traballo da Consellería do Medio Rural.
Consellería de Facenda e Administración Pública — III. Outras disposicións — 11/08/2022

A aprobación da modificación da relación de postos de traballo da Consellería do Medio Rural xustifícase polas razóns indicadas no punto primeiro do acordo.
En consecuencia, por proposta da Consellería do Medio Rural, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 4 de agosto de 2022, adoptou o seguinte
Primeiro. Aprobar a modificación da relación de postos de traballo da Consellería do Medio Rural nos termos que se sinalan nos anexos a este acordo, como consecuencia das súas necesidades funcionais e organizativas actuais.
Segundo. Clasificar de libre designación os postos que a seguir se relacionan en aplicación do criterio de excepcionalidade que se indica na marxe, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación de relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 4 de agosto de 2022, relativo á aprobación da modificación da relación de postos de traballo da Consellería de Medio Rural, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 5 de agosto de 2022
RESOLUCIÓN do 5 de agosto de 2022 pola que se ordena a publicación do Acordo do Consello da Xunta de Galicia, do 4 de agosto de 2022, polo que se aproba a modificación da relación de postos de traballo da Vicepresidencia Primeira e Consellería de Economía, Industria e Innovación.
Consellería de Facenda e Administración Pública — III. Outras disposicións — 11/08/2022

A aprobación da modificación da relación de postos de traballo da Vicepresidencia Primeira e Consellería de Economía, Industria e Innovación xustifícase polas razóns indicadas no punto primeiro do Acordo.
En consecuencia, por proposta da Vicepresidencia Primeira e Consellería de Economía, Industria e Innovación, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 4 de agosto de 2022, adoptou o seguinte
Primeiro. Aprobar a modificación da relación de postos de traballo da Vicepresidencia Primeira e Consellería de Economía, Industria e Innovación nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 4 de agosto de 2022, relativo á aprobación da modificación da relación de postos de traballo da Vicepresidencia Primeira e Consellería de Economía, Industria e Innovación, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 5 de agosto de 2022
RESOLUCIÓN do 5 de agosto de 2022 pola que se ordena a publicación do Acordo do Consello da Xunta de Galicia, do 4 de agosto de 2022, polo que se aproba a modificación da relación de postos de traballo da Consellería de Medio Ambiente, Territorio e Vivenda.
Consellería de Facenda e Administración Pública — III. Outras disposicións — 11/08/2022

A aprobación da modificación da relación de postos de traballo da Consellería de Medio Ambiente, Territorio e Vivenda xustifícase polas razóns indicadas no punto primeiro do Acordo.
En consecuencia, por proposta da Consellería de Medio Ambiente, Territorio e Vivenda e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 4 de agosto de 2022, adoptou o seguinte
Primeiro. Aprobar a modificación da relación de postos de traballo da Consellería de Medio Ambiente, Territorio e Vivenda nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 4 de agosto de 2022, relativo á aprobación da modificación da relación de postos de traballo da Consellería de Medio Ambiente, Territorio e Vivenda, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 5 de agosto de 2022
RESOLUCIÓN do 22 de xullo de 2022, da Secretaría Xeral de Industria, pola que se dá publicidade dos beneficiarios das axudas concedidas ao abeiro da Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2022 (código de procedemento IN541A).
Vicepresidencia Primeira e Consellería de Economía, Industria e Innovación — III. Outras disposicións — 11/08/2022

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno, e no artigo 10 do anexo I da Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2022 (código de procedemento IN541A), por medio desta resolución publícase o extracto das axudas outorgadas pola Vicepresidencia Primeira e Consellería de Economía, Industria e Innovación ao abeiro da dita orde.
a) Norma reguladora da convocatoria: Orde do 27 de decembro de 2021 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2022 (código de procedemento IN541A).
b) Aplicación orzamentaria: 06.02.732A.760.1.
c) Crédito orzamentario: 1.680.000,00 euros (840.000,00 euros para a anualidade 2022 e 840.000,00 euros para a anualidade 2023).
d) Destinatarios: concellos da Comunidade Autónoma de Galicia.
e) Finalidade: creación de viveiros industriais de empresas en parques empresariais da Comunidade Autónoma de Galicia.
f) Beneficiarios e importes das axudas: no anexo a esta resolución recóllense os beneficiarios e os importes das axudas.
Santiago de Compostela, 22 de xullo de 2022
EXTRACTO da Orde do 12 de xullo de 2022 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2022 (código de procedemento MR465A).
Consellería do Medio Rural — III. Outras disposicións — 12/08/2022

BDNS (Identif.): 643643.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
1. Poderán ser persoas beneficiarias destas indemnizacións as persoas físicas e xurídicas e as entidades sen personalidade xurídica cuxos produtos vexetais fosen afectados polas medidas fitosanitarias adoptadas en virtude dunha declaración de presenza de praga pola autoridade competente, orixinada polo desenvolvemento dun programa oficial de erradicación dos organismos de corentena dos determinados na correspondente convocatoria. As empresas poderán ser beneficiarias sempre que teñan a consideración de pequena e mediana empresa agraria, segundo o establecido nas directrices comunitarias sobre axudas estatais ao sector agrario e forestal para o período 2014-2020 e no Regulamento (UE) nº 702/2014, da Comisión, do 25 de xuño.
2. No caso de produtores de plantas de viveiro, estes deberán estar inscritos nos correspondentes rexistros oficiais, polo que non será posible o outorgamento de indemnización se no momento da inspección inicial o viveiro non cumpre este trámite.
Segundo. Obxecto
Esta orde ten por obxecto:
a) Establecer, no marco dos programas de control e loita contra pragas de corentena e outras pragas regulamentadas, as bases reguladoras para a concesión de indemnizacións polas medidas fitosanitarias adoptadas sobre os vexetais afectados polos organismos de corentena.
b) Convocar a concesión de indemnizacións para o ano 2022 (código de procedemento MR465A).
Terceiro. Bases reguladoras
Orde do 12 de xullo de 2022 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2022 (código de procedemento MR465A).
Cuarto. Importe
Para a concesión das subvencións convocadas destinarase un crédito de 75.000 euros. Este importe poderase incrementar nos supostos previstos no artigo 31.2 da Lei 9/2007, do 13 de xuño, de subvencións de Galicia.
Quinto. Prazo de presentación de solicitudes
O prazo de presentación de solicitudes será tres meses contados a partir do día seguinte ao da publicación desta orde no Diario Oficial de Galicia. Para estes efectos entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 12 de xullo de 2022
CORRECCIÓN DE ERROS. Orde do 28 de xullo de 2022 pola que se modifica a Orde do 25 de maio de 2022, pola que se establecen as bases reguladoras e se convocan as axudas para o pagamento da comisión de apertura destinadas ás persoas beneficiarias dos préstamos para o adianto das axudas directas da política agrícola común, así como as axudas ao desenvolvemento rural suxeitas ao sistema integrado de xestión e control da campaña 2022 (código de procedemento MR242A).
Consellería do Medio Rural — III. Outras disposicións — 18/08/2022

Advertido un erro na orde antes citada, publicada no
Diario Oficial de Galicia
número 144, do venres 29 de xullo de 2022, cómpre facer a seguinte corrección:
Na páxina 41792, cómpre corrixir a epígrafe quinta, onde di: «2. A contía da axuda será do 2 % do importe do préstamo concertado entre a persoa solicitante da PAC e as entidades financeiras para o adianto de ata o 100 % dos importes das axudas directas, así como das axudas ao desenvolvemento rural suxeitas ao Sistema integrado de xestión e control ou das axudas para percibir na convocatoria de axudas complementarias destinadas aos sectores máis afectados, que serán financiadas con fondos Feader do PDR Galicia 2014-2020, ou ambas. A contía calcularase tomando como referencia o importe pagado anteriormente a cada persoa solicitante polas axudas correspondentes», debe dicir: «2. A contía da axuda será do 2 % do importe do préstamo concertado entre a persoa solicitante da PAC e as entidades financeiras para o adianto de ata o 100 % dos importes das axudas directas, así como das axudas ao desenvolvemento rural suxeitas ao Sistema integrado de xestión e control ou das axudas para percibir na convocatoria de axudas complementarias destinadas aos sectores máis afectados, que serán financiadas con fondos Feader do PDR Galicia 2014-2020, ou ambas. A contía calcularase tomando como referencia o importe pagado anteriormente a cada persoa solicitante polas axudas correspondentes.
No caso daqueles préstamos xa asinados previamente á sinatura do convenio, a axuda cubrirá todos os gastos financeiros desde a sinatura do préstamo ata o 30 de setembro. Esta axuda estará limitada a un máximo do 2 % do importe do préstamo».
EXTRACTO da Orde do 4 de agosto de 2022 pola que se aproban as bases reguladoras e se convocan subvencións para proxectos de saúde pública no campo do VIH/sida e outras infeccións de transmisión sexual (ITS) realizados en Galicia por entidades privadas sen ánimo de lucro (código de procedemento SA645A).
Consellería de Sanidade — III. Outras disposicións — 24/08/2022

BDNS (Identif.): 644549.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán solicitar e ser beneficiarias destas subvencións as entidades privadas sen ánimo de lucro que presenten un único proxecto e que cumpran co obxecto e coas normas desta orde, sempre e cando non estean incursas nalgunha das circunstancias establecidas no artigo 10.2 e 10.3 da Lei 9/2007, do 13 de xuño, que imposibilitan obter a condición de beneficiaria das subvencións.
Segundo.
Obxecto
Esta orde ten por obxecto establecer as bases reguladoras e convocar no ano 2022, en réxime de concorrencia competitiva, a concesión de subvencións a proxectos de saúde pública relacionados coa infección polo VIH, a sida e outras infeccións de transmisión sexual (ITS), que realicen en Galicia entidades privadas sen ánimo de lucro ao longo do período comprendido entre o 1 de xullo de 2022 e o 30 de xuño de 2025.
Terceiro.
Bases reguladoras e convocatoria
Orde do 4 de agosto de 2022 pola que se aproban as bases reguladoras e se convocan subvencións para proxectos de saúde pública no campo do VIH/sida e outras infeccións de transmisión sexual (ITS) realizados en Galicia por entidades privadas sen ánimo de lucro (código de procedemento SA645A).
Cuarto.
Contía
A contía total das subvencións concedidas nesta orde ascende a 901.200,00 euros e financiarase con cargo á aplicación orzamentaria 1202.413A.481.2 para o ano 2022 e as que correspondan para os seguintes anos, dos orzamentos xerais da Comunidade Autónoma de Galicia. Este orzamento distribuirase en catro anualidades do seguinte xeito:
a) Ano 2022 (2º semestre): 161.363,00 €.
b) Ano 2023: 295.935,00 €.
c) Ano 2024: 295.935,00 €.
d) Ano 2025 (1º semestre): 147.967,00 €.
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación desta orde no
Diario Oficial de Galicia
.
Sexto.
Outros datos
As solicitudes presentaranse obrigatoriamente por medios electrónicos a través do formulario normalizado (anexo I) dispoñible na sede electrónica da Xunta de Galicia, https://sede.xunta.gal, co código de procedemento SA645A.
Se algunha das persoas interesadas presenta a súa solicitude presencialmente, será requirida para que a emende a través da súa presentación electrónica. Para estes efectos, considerarase como data de presentación da solicitude aquela en que fose realizada a emenda.
Santiago de Compostela, 4 de agosto de 2022
RESOLUCIÓN do 5 de agosto de 2022 pola que se dá publicidade da Resolución da mesma data pola que se encomenda á Empresa de Transformación Agraria, S.A., S.M.E., M.P. (Tragsa) a realización de actuacións de mellora de seguridade viaria na RAEG, no ámbito dos Camiños de Santiago, clave GA/22/092.06 (E/045/2022).
Axencia Galega de Infraestruturas — III. Outras disposicións — 18/08/2022

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da seguinte encomenda coas seguintes características:
Resolución do 5 de agosto de 2022, da Axencia Galega de Infraestruturas, pola que se lle encarga ao medio propio Empresa de Transformación Agraria, S.A., S.M.E., M.P. (Tragsa) a realización de actuacións de mellora de seguridade viaria na RAEG, no ámbito dos Camiños de Santiago.
– Actividade: os traballos que se van realizar baixo a cobertura desta encomenda consistirán na mellora da seguridade viaria na RAEG, no ámbito dos Camiños de Santiago, mediante a realización dunha serie de actuacións que afectan tanto o tránsito dos usuarios dos camiños como a percepción do peregrino por parte dos usuarios das estradas autonómicas confluentes.
– Natureza e alcance da xestión encomendada: encomenda de xestión a medios propios, ao ter a Empresa de Transformación Agraria, S.A. S.M.E., M.P. (Tragsa) a consideración de medio propio e de servizo técnico da Administración xeral e do sector público autonómico de Galicia, ao abeiro do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: seis (6) meses.
– Modalidade de financiamento: esta encomenda tramítase con cargo aos orzamentos da Axencia Galega de Infraestruturas para o ano 2022, aplicación orzamentaria 09.A1.512B.610.1.
– Orzamento: 1.786.897,76 €.
Santiago de Compostela, 5 de agosto de 2022
RESOLUCIÓN do 12 de agosto de 2022 pola que se convoca a selección de centros para participar no proxecto Digicraft en tu Cole no marco do Plan Digitalent durante os cursos 2022/23 e 2023/24.
Axencia para a Modernización Tecnolóxica de Galicia — III. Outras disposicións — 24/08/2022

Coa finalidade de proceder á implementación nos centros escolares sostidos con fondos públicos que impartan educación primaria da Comunidade Autónoma de Galicia do proxecto Digicraft en tu Cole no marco do Plan Digitalent, para os cursos 2022/23 e 2023/24, resolvo anunciar:
Primeiro. Que na páxina web da Consellería de Educación, Universidade e Formación Profesional (www.edu.xunta.gal) estará dispoñible a convocatoria de selección de centros para participar no proxecto Digicraft en tu Cole no marco do Plan Digitalent durante os cursos 2022/23 e 2023/24.
Segundo. Que o prazo de presentación de solicitudes será desde o día seguinte ao da publicación deste anuncio no Diario Oficial de Galicia ata o 12 de setembro de 2022 (incluído).
Terceiro. Que os centros deberán cubrir a solicitude de nova incorporación no programa a través da aplicación informática: www.edu.xunta.gal/programaseducativos/
A persoa responsable da dirección do centro, ou persoa autorizada, será quen teña o permiso de creación e presentación da solicitude. O documento que recolla a solicitude de cada centro xerado pola aplicación informática non ten que remitirse por ningunha vía.
Santiago de Compostela, 12 de agosto de 2022
RESOLUCIÓN do 5 de agosto de 2022 pola que se ordena a publicación do Acordo do Consello da Xunta de Galicia, do 4 de agosto de 2022, polo que se aproba a relación de postos de traballo do organismo autónomo Fondo Galego de Garantía Agraria.
Consellería de Facenda e Administración Pública — III. Outras disposicións — 11/08/2022

A aprobación da relación de postos de traballo do organismo autónomo Fondo Galego de Garantía Agraria xustifícase polas necesidades organizativas e funcionais do organismo, así como pola adaptación ás escalas e especialidades dos corpos da Administración xeral e de Administración especial da Administración xeral da Comunidade Autónoma de Galicia recollidos na Lei 2/2015, do 29 de abril, do emprego público de Galicia, e a incardinación en áreas funcionais conforme o recollido na Orde do 10 de maio de 2017 pola que se modifica a Orde do 21 de novembro de 1989 pola que se fixan os criterios xerais para a elaboración das relacións de postos de traballo da Comunidade Autónoma de Galicia, se aproba o modelo e se ditan instrucións para o cubrir (DOG nº 90, do 11 de maio).
En consecuencia, por proposta do organismo autónomo Fondo Galego de Garantía Agraria, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 4 de agosto de 2022, adoptou o seguinte
Primeiro. Aprobar a relación de postos de traballo do organismo autónomo Fondo Galego de Garantía Agraria nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Clasificar de libre designación os postos que a seguir se relacionan en aplicación do criterio de excepcionalidade que a seguir se indica, de conformidade co previsto na Lei 2/2015, do 29 de abril, do emprego público de Galicia, e co disposto na Resolución do 25 de febreiro de 2016, da Dirección Xeral da Función Pública, pola que se ditan instrucións para a tramitación das relacións de postos de traballo e a determinación dos criterios de excepcionalidade e funcións que definen as características que motivan a especial responsabilidade ou cualificación profesional dos postos de traballo de libre designación, de nivel 28 ou inferior, da Administración da Comunidade Autónoma de Galicia:
Terceiro. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 4 de agosto de 2022, relativo á aprobación da relación de postos de traballo do organismo autónomo Fondo Galego de Garantía Agraria, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 5 de agosto de 2022
RESOLUCIÓN do 5 de setembro de 2022, da Dirección Xeral de Ordenación e Innovación Educativa, pola que se designa o presidente do tribunal dos premios extraordinarios de educación secundaria obrigatoria ao rendemento académico correspondentes ao curso 2021/22, nomeado pola Resolución do 30 de xuño de 2022 (Diario Oficial de Galicia número 131, do 11 de xullo).
Consellería de Cultura, Educación, Formación Profesional e Universidades — III. Outras disposicións — 14/09/2022

A Orde da Consellería de Cultura, Educación, Formación Profesional e Universidades, do 23 de maio de 2022, pola que se convocan os premios extraordinarios de educación secundaria obrigatoria ao rendemento académico correspondentes ao curso 2021/22 (DOG núm. 102, do 30 de maio), establece no seu artigo 13 que para elaborar, supervisar e avaliar a proba, a persoa titular da Secretaría Xeral de Educación e Formación Profesional designará un tribunal composto por un presidente ou unha presidenta, e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de educación.
A Secretaría Xeral de Educación e Formación Profesional viuse afectada pola reestruturación establecida no artigo 6 do Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia (DOG núm. 101, do 27 de maio).
O Decreto 119/2022, do 23 de xuño, (DOG núm. 126, do 4 de xullo), establece a estrutura orgánica da Consellería de Cultura, Educación, Formación Profesional e Universidades.
De conformidade co establecido no citado artigo 13 e na disposición derradeira primeira da citada Orde do 23 de maio de 2022, esta dirección xeral
Primeiro. Designar presidente titular do tribunal que deberá elaborar, supervisar e avaliar a proba para a concesión dos premios extraordinarios de educación secundaria obrigatoria ao rendemento académico correspondentes ao curso 2021/22 e facer pública a súa designación, que é a que figura no anexo desta resolución.
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 5 de setembro de 2022
RESOLUCIÓN do 5 de setembro de 2022, da Dirección Xeral de Mobilidade, pola que se modifica a Resolución do 7 de abril de 2022 pola que se convocan para o ano 2022 as probas de constatación da competencia profesional para o desempeño das funcións de xestor de transporte en empresas de transporte por estrada (códigos de procedemento IF312A e IF312B) (Diario Oficial de Galicia número 72, do 13 de abril).
Consellería de Infraestruturas e Mobilidade — III. Outras disposicións — 14/09/2022

Mediante a Resolución do 7 de abril de 2022, da Dirección Xeral de Mobilidade, indicada no sumario, nomeouse o tribunal para as convocatorias do ano 2022.
Logo da dita designación, producidas modificacións nas persoas responsables de servizos integrados nesta dirección xeral, e coa finalidade de garantir o correcto desenvolvemento das probas, estímase procedente incorporar as ditas variacións no propio tribunal, substituíndo a persoa designada como secretaria e suprimindo unha das vogais suplentes. Xa que logo, mediante a presente resolución procédese á substitución da secretaria e á supresión dunha vogal suplente, sen prexuízo de que, por razóns de garantir a máxima transparencia e facilitar o coñecemento do tribunal por parte das persoas interesadas, se efectúe a designación íntegra del.
Polo exposto,
Primeiro. Modifícase o punto 15 da Resolución da Dirección Xeral de Mobilidade do 7 de abril de 2022 pola que se convocan para o ano 2022 as probas de constatación da competencia profesional para o desempeño das funcións de xestor de transporte en empresas de transporte por estrada, que terán lugar na Comunidade Autónoma de Galicia no ano 2022, publicada no DOG do 13 de abril, que queda redactado como segue:
«– Presidente:
Antón García Río.
– Presidentes suplentes:
Marta Vázquez Sanjurjo.
Juan Alberto Vidal Herrador.
– Vogais:
Juan Alberto Vidal Herrador.
Eduardo Suárez Campo.
María Inmaculada Carril Barco.
– Vogais suplentes:
Elena Prado Veiga.
Tamara Subiela Gómez.
Marta Figueiras García.
– Secretaria:
María Teresa Somoza García.
– Secretaria suplente:
Marta Figueiras García».
Segundo. Esta resolución producirá efectos desde a data da súa publicación no Diario Oficial de Galicia.
Santiago de Compostela, 5 de setembro de 2022
RESOLUCIÓN do 3 de setembro de 2022, da Dirección Xeral de Ordenación e Innovación Educativa, pola que se designan os membros e se fai pública a composición da Comisión de Selección que valorará os méritos das persoas candidatas aos premios de educación secundaria obrigatoria ao esforzo e á superación persoal correspondentes ao curso 2021/22.
Consellería de Cultura, Educación, Formación Profesional e Universidades — III. Outras disposicións — 14/09/2022

A Orde da Consellería de Cultura, Educación, Formación Profesional e Universidades, do 29 de xuño de 2022, pola que se convocan os premios de educación secundaria obrigatoria ao esforzo e á superación persoal correspondentes ao curso 2021/22 (DOG núm. 131, do 11 de xullo), establece no seu artigo 13 que, para valorar os méritos das persoas participantes, a persoa titular da Secretaría Xeral de Educación e Formación Profesional designará unha comisión formada por un presidente ou unha presidenta e ata un máximo de seis vogais, coa categoría de subdirector/a xeral, xefe/a de servizo ou inspectores e inspectoras de educación.
A Secretaría Xeral de Educación e Formación Profesional viuse afectada pola reestruturación establecida no artigo 6 do Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia (DOG núm. 101, do 27 de maio).
De conformidade co establecido no citado artigo 13, na disposición derradeira primeira da citada Orde do 29 de xuño de 2022 e no Decreto 73/2022, do 25 de maio, esta dirección xeral
Designar os membros da Comisión de Selección que valorará os méritos das persoas candidatas aos premios de educación secundaria obrigatoria ao esforzo e á superación persoal correspondentes ao curso 2021/22, que é a que figura a seguir:
Titulares:
Presidente: Manuel Enrique Prado Cueva, subdirector xeral de Inspección e Avaliación do Sistema Educativo.
Vogais:
María del Carmen Areán Vázquez, inspectora de Educación.
José Fernando Carrasco Mera, inspector de Educación.
María Magdalena Duarte Blanco, inspectora de Educación.
Suplentes:
Presidenta: Branca Nazaré Guerreiro Muñoz, inspectora de Educación.
Vogais:
Genoveva Carmen Ferreiro Pumariño, inspectora de Educación.
Patricia Gens Autrán, inspectora de Educación.
María Elena Urtiaga Estévez, inspectora de Educación.
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 3 de setembro de 2022
RESOLUCIÓN do 6 de setembro de 2022 pola que se publica a modificación do plan de estudos do máster universitario en Bioloxía Molecular, Celular e Xenética.
Universidade da Coruña — III. Outras disposicións — 14/09/2022

O plan de estudos do título de máster universitario en Bioloxía Molecular, Celular e Xenética pola Universidade da Coruña foi publicado pola Resolución do 22 de novembro de 2011 no
Boletín Oficial del Estado
(BOE) do 19 de decembro, unha vez establecido o carácter oficial do título por Acordo do Consello de Ministros do 12 de novembro de 2010, publicado mediante a Resolución da Secretaría Xeral de Universidades do 22 de novembro de 2010 no BOE do 16 de decembro.
A Universidade da Coruña presentou unha solicitude de modificación do plan de estudos do máster universitario en Bioloxía Molecular, Celular e Xenética que obtivo o informe favorable da Axencia para a Calidade do Sistema Universitario de Galicia (ACSUG) o día 10 de xuño de 2021.
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de máster universitario en Bioloxía Molecular, Celular e Xenética pola Universidade da Coruña coas modificacións aprobadas, que se estrutura segundo consta no anexo e con efectos desde o curso académico 2021/22.
A Coruña, 6 de setembro de 2022
Código RUCT: 4311058.
Plan de estudos que se inicia no curso 2021/22.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento a que se adscribe o título: ciencias.
2. Distribución do plan de estudos en créditos ECTS, por tipo de materia:
3. Contido do plan de estudos
A unidade temporal de todas as materias é cuadrimestral, a excepción das prácticas externas e o traballo fin de máster que son anuais, e no curso existe un equilibrio de créditos entre o 1º e o 2º cuadrimestre, tendo en conta que as materias anuais teñen unha distribución de créditos que así o permite.
4. Condicións de terminación.
O alumnado deberá superar 60 créditos ECTS, distribuídos como se indica no punto 2, para obter o título de máster universitario en Bioloxía Molecular, Celular e Xenética pola Universidade da Coruña.
EXTRACTO da Orde do 11 de xaneiro de 2022 pola que se convocan axudas para a realización de actividades de formación en linguas estranxeiras no ano 2022, destinadas ao alumnado dos centros docentes sostidos con fondos públicos, en réxime de concorrencia competitiva (código de procedemento ED504B).
Consellería de Cultura, Educación e Universidade — III. Outras disposicións — 31/01/2022

BDNS (Identif.): 607773.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Alumnado de centros sostidos con fondos públicos da Comunidade Autónoma de Galicia que estea cursando durante o curso 2021/22, no réxime xeral, 1º ou 2º de bacharelato.
Segundo. Obxecto
Establecer as bases e convocar axudas, en réxime de concorrencia competitiva, para realizar as actividades de formación, dirixidas á mellora das competencias en linguas estranxeiras do alumnado de distintos niveis dos centros docentes sostidos con fondos públicos en Galicia, durante o ano 2022.
Terceiro. Bases reguladoras
Orde do 11 de xaneiro de 2022 pola que se convocan axudas para a realización de actividades de formación en linguas estranxeiras no ano 2022, destinadas ao alumnado dos centros docentes sostidos con fondos públicos, en réxime de concorrencia competitiva (código de procedemento ED504B).
Cuarto. Importe
Importe total da convocatoria: 1.020.811,80 euros.
Nº de prazas: 525.
Importe individual: a contía da axuda para cada beneficiario ou beneficiaria será a resultante de aplicar a diferenza entre o custo total da estadía para a que resultase seleccionado ou seleccionada e a achega que lle corresponda segundo os custos correspondentes aos grupos de achega familiar (A, B, C e D) sinalados na táboa seguinte e de acordo co procedemento aplicado para a súa selección e asignación a un grupo de achega familiar:
Quinto. Prazo de presentación de solicitudes
Un mes, contado a partir do día seguinte ao da publicación desta orde no
Diario Oficial de Galicia.
Santiago de Compostela, 11 de xaneiro de 2022